Artene er eviggrønne busker og trær. Bladene sitter spredt og er håndnervede. Blomstene er tvekjønnede med 9 fertile pollenbærere som sitter i 3 kranser. Pollenbærerne har fire pollensekker. Tepalene sitter igjen ved basis av den modne frukten. Slekta omfatter omtrent 100 arter som er utbredt i subtropiske og tropiske deler av Asia og i de neotropiske delene av Amerika.